Փարիզի հեղինակավոր Շատլե թատրոնում Հայոց Ցեղասպանության 100-ամյակին նվիրված դասական երաժշտության համերգ է տեղի ունեցել: Հայաստանի և Ֆրանսիայի նախագահների բարձր հովանու ներքո ապրիլի 21-ին կայացած համերգին մասնակցել է Համաշխարհային հայկական նվագախումբը, որը հավաքագրել էր աշխարհի տարբեր ծայրերում ապրող և գործունեություն ծավալող տաղանդավոր հայ երաժիշտների: Իսկ նվագախումբը ղեկավարել է հայազգի դիրիժոր Ալեն Ալթինօղլուն: